Í stjórn deildarinnar 2010 – 2012 voru skipaðar Hrefna Egilsdóttir formaður , Björg Þorvaldsdóttir varaformaður , Guðlaug Árnadóttir ritari og Anna Margrét Gjaldkeri . Starf Zetadeildar hefur verið með hefðbundnum hætti . Á stjórnarfundi 15. September 2010 var ákveðið að aðalþema vetrarins yrði í samræmi við þema Landssambandsins 2010 - 2011 Fagvitund í fyrirrúmi og einnig að stuðla að því að fundir deildarinnar yrðu vettvangur deildarkvenna til að miðla af þekkingu sinni og reynslu . Umsjón með fundum var með sama formi og áður , að félagskonur kæmu að skipulagningu funda í sinni heimabyggð . Fyrsti fundur var í október í fyrrum sveitarskóla að Staðarborg í Breiðdalsvík . Anna Margrét Birgisdóttir hafði umsjón með fundinum og Hrefna Egilsdóttir formaður deildarinnar flutti erindi um fagvitund þar sem fagmennska og forysta kennara í skólastarfi var ígrunduð ásamt því að ávinningurinn af forystu kennara almennt var ræddur í stærra samhengi . Anna Margrét Birgisdóttir kynnti einnig sögu Staðarborgar . Húsið á sér langa og merka sögu en skólahald hófst í janúar 1958 . Þá hafði verið ákveðið að byggja skólann upp í sveit frekar en niður við sjóinn enda var þorpið rétt að byggjast þar upp . Húsið hefur nú skipt um hlutverk og er í dag vinalegt hótel . Annar fundur átti að verða í nóvember á Kaffi Sumarlínu á Fáskrúðsfirði . Líneik Sævarsdóttir , Hildur Magnúsdóttir og Jórunn K Sigurbjörnsdóttir voru umsjónarmenn og fengu séra Jónu Kristínu Þorvaldsdóttur til að halda erindi um gildi sjálfsþekkingar . Því miður var fundurinn afboðaður vegna veðurs . Þriðji fundur vetrarins var haldinn í desember á Hótel Hallormsstaður í Hallormsstaðaskógi . Helga Magnúsdóttir , Lára G. Oddsdóttir og Rut Magnúsdóttir voru umsjónarmenn fundarins . Helga sá um samsöng og las upp heilræði um hvernig eigin viðhorf geta breytt líðan okkar á annasömum tímum . Tveir frumkvöðlar á Hallormsstað , Bergrún Arna Þorsteinsdóttir og Guðný Vésteinsdóttir voru gestir fundarins kynntu þróunarverkefni sitt Holt og hæðir . Fengu gestir að smakka á birkisafa sem er ein af afurðunum sem verið er að þróa og markaðssetja í verkefninu . Fjórði fundur var haldinn í mars á Gistihúsinu Egilsstöðum . Anna María Arnfinnsdóttir og Kristín Hlíðkvist voru umsjónarmenn . Þrír gestir sóttu fundinn , Ingibjörg Jónasdóttir landssambandsformaður hvatti félagskonur til dáða , Sigurbjörg Hvönn Kristjánsdóttir deildarstjóri í Egilsstaðaskóla var með áhugaverðan fyrirlestur um verkefnið Heilsueflandi skóli . Verkefnið hófst 1997 og 2003 tók lýðheilsustöð við verkefnnu og starfsfólk í Egilsstaðaskóla er enn þátttakandi í því . Lára Vilbergsdóttir verkefnisstjóri var með fyrirlestur á þróunarverkefninu Þorpið sem er átaksverkefni í vöruhönnun og í þróun afurða úr heimabyggð . Fimmti fundur var haldinn á Mjóeyri Eskifirði . Áður en formlegur fundur hófst var heimsótt steinasafn í heimahúsi á Eskifirði . Safnið er einkaframtak og er opnað eftir pöntun á veturna . Á fundinum var Elín Jónsdóttiir með orð til umhugsunar þar sem hún kynnti bækurnar Lífsgleði njóttu , Lífsreglurnar þrjár og Allra besta gjöfin . Í bókinni lífsreglurnar fjórar er farið í lífspeki Indjána , númer eitt Vertu flekklaus í orði , tvö ekki taka neitt persónulega og númer þrjú ekki draga rangar ályktanir og gerðu alltaf þitt besta . Jákvæð hugsun og umfram allt að lifa lífinu er viðfangsefni allra bókanna . Kristjana Guðmundsdóttir nýútskrifaður sérkennari á Eskifirði var gestur fundarins og hélt erindi um fagvitund og fagmennsku í kennslu . Kristjana hefur sótt framhaldsmenntun í sérkennslufræðum og kynnti hún framtíðarsýn sína í skólastarfi . Að það verði skóli margbreytileikans þar sem öll börn fái að njóta sín í námi óháð fötlun og eða stöðu sinni í samfélaginu . Sjötti og síðasti fundur vetrarins er áætlaður í maí . Fyrsti fundur deildarinnar starfsveturinn 2011 - 2012 var haldinn í október á Neskaupsstað á heimili Bjargar Þorvaldsdóttur , stjórnarkonu í deildinni . Olga Lísa Garðarsdóttir sagði frá starfsemi Verkmenntaskóla Austurlands og kom inn á flest það sem skiptir máli í rekstri og starfsemi á uppbyggingu metnaðarfulls skólastarfs . Orð dagsins hjá Björgu Þorvaldsdóttur fjölluðu um samstöðu og samhug milli manna þegar erfiðleikar verða og vísaði hún annars vegar í afleiðingar hryðjuverka Breiviks í Noregi í sumar og hinsvegar andlát ungs manns á Norðfirði og viðbrögð samfélagsins við því . Að lokum voru umræður um starf deildarinnar fram á vor . Jólafundurinn var haldinn á Reyðarfirði heima hjá Hildi Magnúsardóttur , Helga Guðmundsdóttir las upp kynningu á samtökunum okkar sem við eigum á heimasíðu DKG , rifjaði upp tilurð samtakanna og markmiðið með starfseminni sem er að efla tengsl kvenna sem vinna að menntamálum og fræðslustörfum um víða veröld . Hún lagði ríka áherslu á að styrkur samtakanna liggi ekki síst í alþjóðatengingu þeirra , sem allar konur geti nýtt sér í einhverjum mæli . Þriðji fundurinn varð páskafundur og var haldinn í veitingahúsinu Bókakaffi í Fellabæ . Þar hélt Björg Þorvaldsdóttir kynningu á Pals - lestrarkennsluaðferð sem hefur verið að riðja sér til rúms og vakið athygli meðal kennara . Kristín Hlíðkvist var með orð til umhugsunar um gildi þess að við gefum okkur tíma til að hlusta á hvert annað , að tala minna og hlusta meira . Þessi orð eru alltaf þörf . Í lok fundarins óskaði formaður eftir framboði í stjórn Zeta - deildar fyrir tímabilið 2012 - 2014 og konum til aðstoðar við að stilla upp í stjórn . Jórunn Kristín Sigurbjörnsdóttir aðstoðaði að setja saman nýja stjórn með formanni . Félagskonur deildarinnar sem taka við eru Hildur Magnúsdóttir , Elín Jónsdóttir , Sigríður Herdís Pálsdóttir og Steinunn Lilja Aðalsteinsdóttir . Steinunn tók að sér að vera formaður . 6. maí 2012 Hrefna EgilsdóttirFormaður Zeta-deildar